روسیا مرکزی بانکی اؤلکه‌دکی تورم ریسکی‌نین داوام ائتمه‌سی سببیندن فایزی 7،75 سویه‌سینده ساخلاماق قرارینا گلدی.
روسیا مرکزی بانکیندان وئریلن معلوماتدا اؤلکه‌دکی علاوه دیر وئرگی‌سی (KDV) میقداری‌نین آرتیریلماسی، تورم ریسکی‌نین داوام ائتمه‌سی سببیندن سیاست فایزی درجه‌سی‌نین ثابت توتولماسینا قرار وئریلدیگی بیلدیریلدی.
خاریجی ریسک‌لرین گله‌جگی ایله باغلی غیری-معین‌لیک‌لرین ده داوام ائتدیگینه دقت چکیلن معلوماتدا 2019-جو ایلده روسیا ایقتیصادیاتیندا آرتیمین 1،2 -1،7 % اولا‌راق نظرده توتولدوغو قئید ائدیلدی.
معلوماتدا نفت قیمت‌لرینده کی ثابت‌لییه باخمایا‌راق، 2019-جو ایلده قلوبال نفت تأمیناتی‌نین طلبات‌دان چوخ اولماسی ریسکی‌نین ایسه یوکسک سویه‌ده داوام ائتدیگینه ایشاره ائدیلدی.
روسیادا حکومت بودجه اوزرینده کی تضییقین آزالدیلماسی مقصدیله اؤلکه‌دکی علاوه دیر وئرگی‌سی (KDV) نیسبتینی 18%-دن 20%-ا چیخارمیشدی.
2015 -جی ایلین اولین‌دن بو یانا فایز نسبت لرینی 17 % سویه‌سیندن مرحله‌لی اولا‌راق ائندیرن روسیا مرکز بانکی 2018-جی ایلین مارس آییندا سیاست فایز درجه‌سینی 7،25 -ا سالمیشدی.
